**Informacije ob koncu šolskega leta - za dijake 4. letnika srednjega strokovnega in 2. letnika poklicno tehniškega izobraževanja**

**Zaključek pouka**

Dijaki 4. letnika srednjega strokovnega in 2. letnika poklicno tehniškega izobraževanja morate imeti zaključene ocene v četrtek, 18. 5. 2023 do 13.00.

**Spričevala / obvestila o uspehu**

boste prejeli v ponedeljek, 22. 5. 2023 v času razredne ure, ki bo vpisana v urniku. Dijaki, ki spričevala oz. obvestila o uspehu ne boste prevzeli v tem terminu, ga boste lahko prevzeli tajništvu šole v času uradnih ur.

Ob prevzemu spričeval boste vrnili tudi ključe garderobnih omaric in kartice za malico.

Šolske učbenike boste vračali po končani maturi v skladu z navodili, ki vam jih pošilja knjižničarka.

**Priprave na poklicno maturo**

Priprave na pisni del poklicne mature bodo potekale od 22. 5 do 25. 5. 2023. Razpored priprav bo objavljen na spletni strani šole pod rubriko vsa obvestila in v e asistentovem urniku.

Priprave na ustni del poklicne mature pa bodo potekale od 30. 5. do 2. 6. 2023 in bodo prav tako vpisana v urniku.

**Popravni izpiti in predmetni izpiti**

**Predmetni izpit za izboljšanje ocene**Dijaki zaključnih letnikov SSi In PTI programov se lahko ob podelitvi spričeval pri razredniku prijavite na predmetni izpit za izboljšanje pozitivne ocene. Izpiti bodo potekali od 23. do 25. maja. Razpored izpitov bo objavljen 22. maja 2023 zvečer na spletni strani šole.

**Prvi rok popravnih/ dopolnilnih izpitov** bo potekal od 26. 6. do 28. 6. 2023. Na ta rok se lahko prijavite ob podelitvi obvestil o uspehu pri razredniku 22. 5. 2023 ali v tajništvu šole do vključno 21. 6. 2023. Razporedi izpitov bo objavljen 24. 6. 2023.

**Drugi rok** bo potekal od 16. 8. do 18. 8. 2023. Rok za prijavo je 5. 7. 2023 Razpored izpitov bo objavljen do 4. 8. 2023.